**Ενημέρωση για Διδακτικό ή Ερευνητικό έργο**

1. Η προβλεπόμενη από τον συγκεκριμένο νόμο ενημέρωση της Υπηρεσίας μας πρέπει να γίνεται**αποκλειστικά με Υπεύθυνη Δήλωση του άρθρου 8 του Ν. 1599/1986 και όχι με απλό Ενημερωτικό Σημείωμα.**
2. Στην Υπεύθυνη Δήλωση **θα πρέπει να αναφέρονται** από το ΕΕΠ & ΕΒΠ **οπωσδήποτε και τα τέσσερα στοιχεία (σωρευτικά)** που προβλέπει ο νόμος για την ενημέρωση της Υπηρεσίας, δηλαδή:

**Α) το Α.Ε.Ι. ή τον ερευνητικό/τεχνολογικό φορέα προς τον οποίο θα παρασχεθεί το διδακτικό ή ερευνητικό έργο,**

**Β) το ακριβές αντικείμενο,**

**Γ) η χρονική διάρκεια και**

**Δ) οι ημέρες και ώρες απασχόλησής τους ανά εβδομάδα.**

**Εάν λείπει κάποιο από τα ανωτέρω προβλεπόμενα από το νόμο στοιχεία, η Υπεύθυνη Δήλωση δε θα μπορεί να γίνει αποδεκτή και θα θεωρείται ότι η Υπηρεσία δεν ενημερώθηκε.**

Επίσης,  για λόγους διασφάλισης, τόσο του ΕΕΠ - ΕΒΠ όσο και της Υπηρεσίας μας, και προκειμένου να αποφευχθούν στο μέλλον τυχόν προβλήματα στη διαδικασία πληρωμής του παρεχόμενου έργου από τους εκάστοτε φορείς, **εκτός από την ανωτέρω Υπεύθυνη Δήλωση,**παρακαλούμε:

* **Να προσκομίζετε επιπρόσθετα ΒΕΒΑΙΩΣΗ του φορέα (ΑΕΙ ή ερευνητικού/ τεχνολογικού φορέα) στην οποία να αναφέρεται ρητά ότι το έργο εμπίπτει στις διατάξεις του άρθρου 127 του Ν.4957/2022 (ΦΕΚ Α’ 141) ΚΑΙ ότι ΔΕΝ ΑΠΑΙΤΕΙΤΑΙ άδεια άσκησης ιδιωτικού έργου με αμοιβή του άρθρου 31 του Ν. 3528/2007 (ΦΕΚ Α΄ 26).**

Τέλος, σας υπενθυμίζουμε ότι, σύμφωνα πάντα με τις διατάξεις του συγκεκριμένου νόμου, **η παράλειψη ενημέρωσης  της υπηρεσίας** εκ μέρους του υπαλλήλου **συνιστά πειθαρχικό παράπτωμα**, σύμφωνα με την περ. κε) της παρ. 1 του άρθρου 107 του ν. 3528/2007.